**Τα είδη και η λειτουργία των Καταγραφικών.**

Στο ΦΕΚ 2878/Τεύχος Β΄/ 27-10-2014, στο Παράρτημα VI «Οι Κατ’ ελάχιστον όροι Αδειών εκτέλεσης έργου αξιοποίησης υδατικών πόρων και χρήσης ύδατος», στην παράγραφο Β «Χρήση Υδατικών Πόρων», στην σε­λίδα 34771, εκεί αναφέρονται τα σχετικά με την καταγραφή της ποσότητας του νερού που γίνεται απόληψη/άντληση, ως εξής:

**«Β. ΧΡΗΣΗ ΥΔΑΤΙΚΩΝ ΠΟΡΩΝ**

**ΓΕΝΙΚΑ**

**Να τοποθετηθεί μη μηδενιζόμενο υδρόμετρο στην κεφαλή του ση­μείου υδροληψίας με κοινοποίηση του σειριακού αριθμού στην Δ/νση Υδάτων ή να τηρούνται στοιχεία της καταγραφής του μετρητή και της ετήσιας κατανάλωσης ηλεκτρικού ρεύματος».**

Διακρίνουμε, επομένως, τώρα δύο περιπτώσεις:

1η περίπτωση:

Σε όσα Σημεία Υδροληψίας πηγαίνει ηλεκτρικό ρεύμα (π.χ. έχουμε γε­ωτρήσεις, αντλιοστάσια), εκεί έχουμε το Ηλεκτρομαγνητικό Καταγρα­φικό, που σημαίνει ότι το Καταγραφικό μετράει τις KWh (Κιλοβατώρες), τις οποίες μετα­τρέπουμε σε κυβικά, βάσει μαθηματικού τύπου. Αυτό το Καταγραφικό είναι ένα Ηλεκτρομαγνητικό Παροχόμετρο ή ένας Ηλεκτρομαγνητικό Ροόμετρο.

Αυτά τα ηλεκτρομαγνητικά καταγραφικά, που λέγονται ειδικότερα Μα­γνητικά Ροόμετρα, ισχύουν για τα Σημεία Υδροληψία εκείνα που χρησι­μοποιείται Ηλεκτρικό ρεύμα, όπως π.χ. στα αντλιοστάσια, ή αλλιώς ισχύουν για τα εγγειοβελτιωτικά έργα εκείνα που έχουν αντλιοστάσια και ηλεκτρική ενέργεια για την παροχή του νερού.

Αυτά δηλαδή τα μαγνητικά ροόμετρα (ηλεκτρομαγνητικά καταγρα­φικά) χρησιμοποιούνται στους ΟΕΒ που έχουν ηλεκτρικό ρεύμα στα ση­μεία υδροληψίας τους.

2η περίπτωση:

Σε όσα Σημεία Υδροληψίας δεν έχουμε ηλεκτρικό ρεύμα (π.χ. δεν έ­χουμε γεωτρήσεις, αντλιοστάσια), αλλά έχουμε σκέτη επιφανειακή ροή του νερού (π.χ. παλιά αρδευτικά έργα με επιφανειακή άρδευση), εκεί έ­χουμε το Μηχανικό Καταγραφικό, δηλαδή έναν Υδρομετρητή σαν κι αυ­τόν που είναι το ρολόι του νερού στο σπίτι μας, που μετράει το νερό που περνάει μέσα από αυτόν.

Αν δεν υπάρχει τέτοιο «ρολόι» τότε έχουμε δύο μηχανικά όργανα, τα εξής:

α) Το σταθμηγράφο (είναι ένα όρθιο μεταλλικό μέτρο, διαγραμμισμένο, που δείχνει το ύψος της στάθμης του νερού π.χ. ενός τσιμενταύλακα) που μετράει την στάθμη του νερού που περνάει π.χ. από ένα τσιμενταύλακα.

(Ένα σταθμηγράφο, εύκολα τον κατασκευάζει ένας καλός ηλεκτροσυ­γκολλητής, τοποθετώντας μια μεταλλική στήλη του μέτρου [όρθιο μέτρο δηλαδή] και κάθετα προς αυτήν τις επιμέρους δεκάδες ή και άλλες μικρότε­ρες διαιρέσεις του [με μικρές βελονίτσες κολλημένες σε αυτήν κ.λπ.]).

β) Το Μηνίσκο, που είναι ένα το όργανο που μετράει την διέλευση του νερού ανά μονάδα χρό­νου (είναι μια περιστρεφόμενη φτερωτή, που μετράει στροφές ανά λεπτό, καθώς περνάει από εκεί το νερό. Τοποθετείται δίπλα ακριβώς από την σταθμηγράφο).

Έτσι, όταν γνωρίζουμε το ύψος της στάθμης του νερού π.χ. στον τσιμε­νταύλακα, γνωρίζουμε και το πλάτος του τσιμενταύλακα αφενός, αλλά και τα κυβικά που περνάνε στην μονάδα χρόνου (π.χ. σε κάθε δευτερόλεπτο ή λεπτό) από το συγκεκριμένο σημείο) βρίσκουμε πόσα κυβικά νερού μας δίνει το συγκεκριμένο σημείο υδροληψίας στη μονάδα χρόνου.

Αυτά τα μηχανικά καταγραφικά χρησιμοποιούνται στους ΟΕΒ που δεν έχουν ηλεκτρικό ρεύμα στα σημεία υδροληψίας τους.